氟

氟係元素一種，符號F，原子序號9，原子重量18.99840325。佢密度0.001696，溶點53.63，沸點85.03，熱容量有0.824，電負度有3.98。氟屬於鹵素。氟單質係一種有強烈腐蝕性嘅氣體，亦係氧化性最強嘅單質。

製備 
由於氟單質有好強嘅氧化性，所以歷史上制氟一直都用電解法，直到1986年，先至用純化學法制得單質氟。

用途 
氟可以保護牙齒，因為氟可以令牙齒表面嘅羥基磷酸鈣轉變成更加難溶嘅氟磷酸鈣。所以可以保護牙齒，令牙齒更健康。一般牙膏裏面都含有氟化物。但係，如果人體攝入太多氟，就會引起氟斑牙、氟骨病等疾病。所以，人體需要氟，但係要適量。